અમે અહીં રોકાયા ત્યાં સુધી સવારે ને સાંજે અહીં બેસીને પહાડોને નિહાળતાં ચા પીતાં ત્યારે કોઈ હિન્દી ફિલ્મના સીન જેવો રમણીય નજારો દેખાતો – ટી સ્ટોલ પર ઉકળી રહેલી ચાની વરાળ, સામે અડીખમ ઉભેલા પહાડો, લીલા રંગની ચૂનર ઓઢેલી ખીણ, મરુન પહેરવેશમાં બેંચ પર બેસેલા તિબેટીઅન લામાઓ અને તેમનું નિર્મળ સ્મિત, ટેક્સીઓ અને ફોરેઈનરોનું આવન-જાવન. . અહીં પસાર થતી ક્ષણોમાં દિવસનો બધો જ થાક જાણે કે ગાયબ થઈ જતો.